जम्मू-कश्मीर: अनंतनाग में आतंकवादियों और सुरक्षा बलों के बीच मुठभेड़, एक आतंकी ढेर
पुलिस और सुरक्षा बलों की एक संयुक्त टीम ने विशेष जानकारी के आधार पर आतंकवादियों की मौजूदगी वाले इलाके को घेरकर तलाशी अभियान शुरू किया।
श्रीनगर: दक्षिण कश्मीर के अनंतनाग जिले के श्रीगुफवाड़ा इलाके में आतंकवादियों और सुरक्षा बलों के बीच मुठभेड़ में एक आतंकवादी मारा गया है। यह जानकारी अधिकारियों ने रविवार को दी। पुलिस ने कहा, "एक अज्ञात आतंकवादी मारा गया और उसके पास से हथियार और गोला-बारूद सहित आपत्तिजनक सामग्री बरामद की गई। अभी तलाश जारी है।"पुलिस और सुरक्षा बलों की एक संयुक्त टीम ने विशेष जानकारी के आधार पर आतंकवादियों की मौजूदगी वाले इलाके को घेरकर तलाशी अभियान शुरू किया। जैसे ही सुरक्षा बल आतंकवादियों की छिपी हुई जगह पर पहुंचे, तभी उन्होंने बचाव में गोलीबारी की। इसी के साथ दोनों के बीच मुठभेड़ शुरू हो गई।कश्मीर में शनिवार को आतंकियों और सुरक्षाबलों के बीच मुठभेड़ की तीन घटनाएं हुईं। इससे पहले शनिवार को पुलिस और सुरक्षा बलों ने अवंतीपोरा के त्राल इलाके में आतंकवाद विरोधी अभियान में दो आतंकवादियों को मौत के घाट उतार दिया, जबकि शोपियां में पुलिस और सुरक्षा बलों की मुठभेड़ में भी दो आतंकवादी भी मारे गए।